text: - Seinastu árini hava vit fingið nógv nýggj viðskiftafólk, samstundis sum lutir og ognir, sum verða tryggjað, bæði eru vorðin virðismiklari og fleiri í tali. Hetta sæst aftur í vaksandi inntøkum frá tryggingargjøldum, og tað fegnast vit sjálvandi um. Fyrra hálvár í ár høvdu vit tó lutfalsliga stórar skaðar, og avlopið er tí minni enn upprunaliga væntað. At hjálpa viðskiftafólkunum, tá ið skaðin erhendur, er kjarnin í okkara virksemi, og tí eru vit nøgd við gongdina, hóast avlopið er verri enn væntað, sigur Brian Smedemark, stjóri í Trygd.
text: #000004
text: Bruttotryggingargjøldini hjá Trygd hava verið støðugt vaksandi seinastu árini. Samanborið við sama tíðarskeið í fjør eru tey hækkað við 7,7 mió. kr. Orsakað av stóru skaðunum eru skaðaútreiðslurnar eisini hækkaðar samsvarandi og eru sostatt 8,4 mió. kr. hægri enn sama tíðarskeið í fjør.
text: #000005
text: Trygd hevur staðið seg avbera væl hesi seinastu 20 árini, og felagiðleggur seg støðugt eftir at menna nýggjar og nútímans tryggingar, og hetta hevur eisini havt øktar inntøkur við sær.
text: #000007
text: - Vit lurta eftir tørvinum hjá viðskiftafólkunum og dagføra javnan verandi tryggingar og menna nýggjar, tá ið tørvur er á tí. Tað eru viðskiftafólk okkara glað um, og tað er júst tað, ið hevur størstan týdning fyri okkum. Vistartrygd eitur nýggjasta tryggingin, ið kom á marknaðin í summar. Hon er serliga snikkað til teirra, ið leiga bústaðin út til ferðafólk og er samstundis hin einasta av sínum slagi í Føroyum, sigur Brian Smedemark.
text: #000008
text: Góð útlit fyri seinna hálvárHóast avlopið í fyrra hálvári var verri enn væntað, metir Trygd framtíðarvónirnar vera góðar. Felagið væntar, at harða kappingin millum føroysku tryggingarfeløgini fer at halda fram, og at inntøkurnar fara at hækka nakað, tað ið eftir er av 2018. Leiðslan væntar, at ársúrslitið eftir skatt verður 4-6 mió. kr. treytað av, at skaðagongdin kemur í eina meira vanliga legu.
text: #000009
text: Hálvársroknskapurin í stuttum- Hálvársúrslitið áðrenn skatt var 1 mió. kr. samanborið við 5,1 mió. kr. sama tíðarskeið í fjør.- Hálvársúrslitið eftir skatt var 0,8 mió. kr. samanborið við 4,1 mió. kr. sama tíðarskeið í fjør.- Tryggingartekniska úrslitið var 1,2 mió. kr. samanborið við 4,9 mió. kr. sama tíðarskeið í fjør.- Bruttoinntøkurnar frá tryggingargjøldum hækkaðu við 7,7 mió. kr. samanborið við sama tíðarskeið í fjør og eru nú 70,1 mió. kr.- Skaðaútreiðslurnar vóru 37,9 mió. kr. í fyrra hálvári 2018 samanborið við 29,5 mió. kr. sama tíðarskeið í fjør.- Endurgjaldsburturleggingarnar fyri egna rokning vóru 44,1 mió. kr. samanborið við 37,1 mió. kr. sama tíðarskeið í fjør.- Bruttoskaðaprosentparturin var 68,1% samanborið við 66,4% sama tíðarskeið í fjør.
text: #000010